Fiul fostului campion mondial la box Leonard Doroftei, Alexandru, este cercetat pentru vătămare corporală din culpă după ce, în noaptea de vineri spre sâmbătă,i s-a izbit de mașina care circula în fața sa pentru că nu a păstrat distanța regulamentară.

Accidentul în care a fost implicat Alexandru, unul dintre băieții fostului campion mondial la box Leonard Doroftei, a avut loc pe Șoseaua Vestului din Ploiești. Acesta nu a păstrat distanța regulamentară în mers și s-a izbit de mașina care circula în fața sa, pe care a proiectat-o în alte două autoturisme parcate, scrie Mediafax.

Șoferul vinovat de producerea accidentului nu consumase băuturi alcoolice, fiind cercetat de polițiști pentru vătămare corporală din culpă, iar permisul său a fost suspendat. Șoferul mașinii pe care a lovit-o fiul lui Doroftei a fost rănit, dar starea lui este bună. Alexandru Doroftei are 20 de ani.



